Id-Deċiżjoni tal-Kummissjoni
tas-27 ta’ Novembru 2002
li temenda d-Deċiżjoni 98/371/KE għal dak li jirrigwarda l-importazzjoni tal-majjal frisk mir-Repubblika Slovakka
(notifikata bid-dokument numru C(2002) 4556)
(Test b’rilevanza għaż-ŻEE)
(2002/940/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi li jseħħu fl-ispezzjoni sanitarja u veterinarja ma’ l-importazzjoni ta’ annimali bovini, ovini u kaprini u tal-laħam tal-majjal, laħam frisk jew prodotti tal-laħam minn pajjiżi terzi [1], kif l-aħħar emendata mir-Regolament (KE) Nru 1452/2001 [2], u partikolarment l-Artikoli 14, 15 u 16 tagħha,
Billi:
(1) Id-Deċiżjoni tal-Kummissjoni 98/371/KE [3], kif l-aħħar emendata bid-Deċiżjoni 2002/7/KE [4], tirregola l-kondizzjonijiet tas-saħħa ta’ l-annimali u ċ-ċertifikazzjoni veterinarja għall-importazzjoni tal-laħam frisk minn ċerti pajjiżi Ewropej.
(2) Għal raġunijiet ta’ saħħa ta’ l-annimali, u partikolarment sabiex jiġi ikkontrollat d-deni klassiku tal-ħnieżer, ma kienietx ġiet awtorizzata l-importazzjoni tal-majjal frisk għall-konsum uman mir-Repubblika Slovaka.
(3) L-Awtoritajiet Veterinarji Kompetenti Slovakki talbu l-awtorizzazzjoni sabiex jiġi esportat il-majjal lejn il-Komunità u sostnew it-talba tagħhom b’informazzjoni dwar il-kondizzjoni tas-saħħa tal-ħnieżer fir-Repubblika Slovaka u l-kontroll tad-deni klassiku tal-ħnieżer.
(4) F’Lulju tal-2002, missjoni veterinarja tal-Kummissjoni għamlet żjara fis-Slovakkja sabiex tevalwa s-sitwazzjoni tas-saħħa ta’ l-annimali, u partikolarment is-sitwazzjoni tad-deni klassiku tal-ħnieżer.
(5) A bażi tar-rapport tal-missjoni u minn informazzjoni ulterjuri ipprovduta mill-Awtoritajiet Kompetenti Slovakki, il-kondizzjoni tas-saħħa tal-ħnieżer fis-Slovakkja tidher li hija sodisfaċenti għal dak li jirrigwarda d-deni klassiku tal-ħnieżer fi ħnieżer domestiċi; iżda, hemm numru ta’ żoni speċifiċi fejn l-infezzjoni hija preżenti fost il-ħnieżer selvaġġi.
(6) L-importazzjoni tal-majjal mir-Repubblika Slovakka lejn il-komunità għandha għalhekk tkun awtorizzata mid-Distretti li mhumiex soġġetti għal restrizzjoni minħabba l-infezzjoni fil-ħnieżer selvaġġi u minn barra dan ċerti kondizzjonijiet konnessi ma’ l-użu tal-fdal tar-restoranti li jingħata bħala ikel lill-ħnieżer għandhom ikun speċifikati.
(7) Għall-fini ta’ l-esporazzjoni tal-majjal lejn il-Komunità Ewropea, l-awtorità kompetenti veterinarja Slovakka ippreparat lista tal-postijiet fejn jinżammu l-ħnieżer soġġetti għal superviżjoni veterinarja regolari u l-kontrolli xierqa li jeskludu kwalunkwe użu ta’ fdal tar-restoranti sabiex jingħata bħala ikel lill-ħnieżer.
(8) Għalhekk id-Deċiżjoni 98/371/KE għandha tkun emendata skond kif meħtieġ.
(9) Il-miżuri li hemm provvediment dwarhom f’din id-Deċiżjoni huma konformi ma’ l-opinjoni tal-Kumitat permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
Id-Deċiżjoni 98/371/KE hija emendata kif ser jingħad:
1. L-Anness I huwa mibdul bit-test fl-Anness I ta’ din id-Deċiżjoni.
2. L-Anness 11 huwa mibdul bit-test fl-Anness 11 ta’ din id- Deċiżjoni.
L-Artikolu 2
Din id-Deċiżjoni tibda tapplika mill-jum tal-pubblikazzjoni tagħha fil-Ġurnal Uffiċjali tal-Komunità Ewropea.
L-Artikolu 3
Din id-Deċiżjoni hija ndirizzata lill-Istati Membri.
Magħmula fi Brussel, fis-27 ta’ Novembru 2002.